Деница Минчева
Моята любов е тъй далече…

chitanka.info

Моята любов е тъй далече.

Моята съдба не ме щади.

Тиха скръб сърцето ми облече

и в гърдите ми се спуснаха мъгли.

Моята душа е мрачна кула,

тръпнеща сред ледени води.

В нея обитава древна сила,

властваща над хиляди души.

Моят път ме води в глухи пазви

на надвиснали злокобно планини.

Моят огън скоро ще загасне,

ала вижте само как гори.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.